Oficiālais Vēstnesis L 146 , 21/06/2000 Lpp. 0011 - 0013



Komisijas Regula (EK) Nr. 1295/2000 (2000. gada 20. jūnijs), ar kuru groza II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1286/2000 [2], un jo īpaši tās 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles (izmeklējamie substrāti), un to atlieku pamatīpašības, kuras ir būtiskas atlieku uzraudzībai (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem. (5) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (6) Toldimfoss jāiekļauj Regulas (EEK) Nr. 2377/90 II pielikumā. (7) Lai varētu pabeigt zinātniskos pētījumus, amprolijs un permetrīns jāiekļauj Regulas (EEK) Nr. 2377/90 III pielikumā. (8) Pirms šīs regulas stāšanās spēkā jāatvēl pietiekams laika posms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]. (9) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 20. jūnijā Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 145, 20.6.2000., 15. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Ar šo Regulas (EEK) Nr. 2377/90 II pielikumā iekļauj šādas vielas. (To vielu saraksts, uz kurām neattiecas prasība par atlieku maksimāli pieļaujamajiem daudzumiem) 2. Organiskie savienojumi. "Farmakoloģiski aktīvā(-s) viela(-s) | Dzīvnieku suga | Citi noteikumi | toldimfoss | visas produktīvās sugas" | | B. Regulas (EEK) Nr. 2377/90 III pielikumā iekļauj šādas vielas. (To farmakoloģiski aktīvo vielu saraksts, ko izmanto veterinārajās zālēs un kam ir noteikts atlieku maksimāli pieļaujamo daudzumu pagaidu termiņš) 2.2. Līdzekļi pret ektoparazītiem 2.2.3. Piretroīdi "Farmakoloģiski aktīvā(-s) viela(-s) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | permetrīns | permetrīns (izomēru summa) | govis, kazas | 100 µg/kg | muskuļi | Atlieku maksimāli pieļaujamo daudzumu pagaidu termiņš beidzas 1.1.2001. | 500 µg/kg | tauki | 50 µg/kg | aknas | 50 µg/kg | nieres | 50 µg/kg | Piens Jāievēro turpmākie Komisijas Direktīvas 98/82/EK noteikumi (OV L 290, 29.10.1998., 25. lpp.). | cūkas, vistas | 100 µg/kg | muskuļi | 500 µg/kg | āda un tauki | 50 µg/kg | aknas | 50 µg/kg | nieres | vistas | 50 µg/kg | olas" | 2.4. Līdzekļi pret vienšūņiem 2.4.4. Citi līdzekļi pret vienšūņiem "Farmakoloģiski aktīvā(-s) viela(-s) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | amprolijs | amprolijs | vistas, tītari | 200 µg/kg | muskuļi | Atlieku maksimāli pieļaujamo daudzumu pagaidu termiņš beidzas 1.1.2002. | 200 µg/kg | āda un tauki | 200 µg/kg | aknas | 400 µg/kg | nieres | 1000 µg/kg | olas" | --------------------------------------------------